Terier Australia

Terier Australia ialah satu baka anjing kecil daripada jenis terier. Baka ini dikembangkan di Australia sungguhpun jenis anjing leluhur yang daripadanya baka ini diturunkan adalah dari Great Britain.

Penampilan
Terier Australia ialah anjing kecil dengan tungkai pendek, yang seberat sekitar  dan berdiri kira-kira setinggi  pada paras kelasa, dengan lapis bulu kasar berjumbai sederhana panjang yang tidak biasanya dipangkas. Bulunya lebih pendek pada muncung, tungkai bawah, dan kaki dan terdapat lingkaran di sekeliling leher. Warna lapis bulu merupakan biru atau perak dan sawo matang dengan toncet berwarna lebih cerah dan dengan tanda-tanda pada muka, telinga, tubuh, dan tungkai yang berwarna yang diperihalkan dalam piawaian baka sebagai "sawo matang, langsung bukan pasir", atau merah padu dengan variasi pasir. Ekornya secara tradisional terpotong, untuk melindungi anjing daripada kecederaan tulang belakang semasa bekerja dan berburu di padang.

Sejarah
Terier Australia diturunkan daripada terier jenis berlapis bulu kasar yang dibawa dari Great Britain ke Australia pada awal abad ke-19. Jenis leluhur bagi semua baka ini dibela untuk membasmi mencit dan tikus. Terier Australia mengongsi leluhur dengan cairn terrier, terier Skye berbulu pendek, dan terier Dandie Dinmont; Terier Yorkshire dan terier Ireland juga disilangkan ke dalam anjing ini semasa perkembangan baka ini.

Perkembangan baka ini bermula di Australia pada kira-kira tahun 1820 dan anjing ini mula-mula dipanggil terier berbulu kasar. Baka ini diiktiraf secara rasmi pada tahun 1850 dan kemudian dinamai semula terier Australia pada tahun 1892. Terier Australia ditunjukkan dalam pertunjukan anjing buat kali pertama pada tahun 1906 di Melbourne dan juga ditunjukkan di Great Britain pada sekitar masa sama.

Kesihatan
Terier Australia diketahui rentan terhadap penyakit autoimun sindrom mirip Vogt-Koyanagi-Harada.

Tinjauan tahun 2002 oleh Australian Terrier Club of America mendapati bahawa tiga punca utama bagi kematian merupakan usia lanjut (17%), kanser (15%), dan diabetes (13%). Keadaan paling umum yang menjejaskan anjing merupakan diabetes melitus (10%), tempurung lutut terkehel (9%), jangkitan telinga (5%), katarak (5%), dermatitis alahan pinjal (5%), ligamen krusiat kranium pecah (4%), dan hipotiroidisme (4%). Catatan: Tiada pautan langsung kepada Tinjauan Kesihatan 1997 ATCA, tetapi keputusan dibincangkan secara meluas dalam Laporan Tinjauan 2002.

Kelanjutan usia
Jangka hayat dalam tinjauan Amerika tahun 2002 ialah 11 tahun. Betina hidup selama kira-kira setahun lebih lama daripada jantan. Tinjauan di United Kingdom terhadap anggota kelab baka mendapati bahawa terier Australia mempunyai jangka hayat median melebihi 12 tahun.

Perangai
Piawaian baka memerihalkan perangai unggul terier Australia sebagai perangai bersemangat, berwaspada, "dengan keagresifan semula jadi bagi pemburu tikus dan pemburu pepagar". Terier Australia menduduki tempat ke-34 dalam The Intelligence of Dogs karya Stanley Coren sebagai anjing yang mempunyai kecerdasan "Kerja dan Kepatuhan" melebihi purata yang menunjukkan kebolehlatihan baik.

Lihat juga
 Senarai baka anjing
 Terier
 Terier sutera Australia
 Kumpulan Terier

Catatan

Rujukan

Kategori:Baka anjing
Kategori:Baka anjing berasal dari Australia
Kategori:Baka FCI
Kategori:Terier